Publication: Magyar Közlöny
Issue: MK-2010-165 (Year: 2010, Number: 165)
Era: contemporary
Section: az Alkotmánybírósághoz az Országos Választási Bizottság (a továbbiakban: OVB) 342/2010. (IV. 23.) OVB határozata
Paragraph Index: 784

az Alkotmánybírósághoz az Országos Választási Bizottság (a továbbiakban: OVB) 342/2010. (IV. 23.) OVB határozata (a továbbiakban: OVBh.) ellen. Az OVB vitatott határozatában az országos népszavazás kezdeményezésre irányuló aláírásgyûjtõ ív mintapéldányának hitelesítését megtagadta. Az aláírásgyûjtõ íven a következõ kérdés szerepel: „Egyetért-e Ön azzal, hogy népszavazási eljárásban a választók szavazataikat szabad elhatározásuk szerint papíron vagy sms-ben adhassák le?” Az OVBh. indokolásában megállapította, hogy a kezdeményezés a választási eljárás lényeges elemének, nevezetesen a választás módjának részbeni megváltoztatására irányul. Az aláírásgyûjtõ íven szereplõ kérdésben tartott eredményes népszavazás esetén sérülne a szavazás titkosságának az Alkotmány 71. § (1) bekezdésben rögzített elve, mivel a mobilszolgáltatók – a jelenlegi technikai feltételek mellett – abban a helyzetben vannak, hogy megismerhetik az sms-üzenetek tartalmát, továbbá nem teljesülne az az alkotmányos követelmény sem, amely szerint a választópolgár választójogát közvetlenül, személyesen gyakorolhatja. Az OVB álláspontja szerint a kezdeményezés a választójog titkosságának és közvetlenségének alapelveit érinti, így a kérdés alapján tartott eredményes népszavazás az Alkotmány módosítását eredményezné, amelyrõl pedig népszavazás – az Alkotmánybíróság következetes gyakorlata szerint – nem tartható. A kifogástevõ – aki azonos a népszavazás kezdeményezõjével – beadványában a következõket adja elõ: – a kérdés megfelel a népszavazási kezdeményezés követelményeinek, az aláírásgyûjtõ ív hitelesíthetõ; – Svájcban 2005 óta van lehetõség országos népszavazáson sms-ben szavazni, tökéletesen megoldották a titkosság kérdését, ez elvileg Magyarországon is sikerülhet; – az OVBh.-ban megjelölt jogszabály [Alkotmány 71. § (1) bekezdés] nem a népszavazásra vonatkozik, népszavazás titkosságát nem írja elõ jogszabály; – a kérdés nem jár alkotmánymódosítással. terjesztették elõ. II. Az Alkotmánybíróság határozatának meghozatala során a következõ jogszabályokat vette alapul:

Source: https://magyarkozlony.hu/hivatalos-lapok/7f72a7794ea0da7fd00f7d666340a2e0baa805f7/dokumentumok/640d5d08a8b594086096bc8d3e2f1f83dc99070e/letoltes